SALONUL INTERNAȚIONAL AL STICLEI 
30 APRILIE – 23 MAI – 2026 

Regulament de participare

Salonul este deschis pentru participare tuturor membrilor Uniunii Artiștilor Plastici din România, absolvenților Universităților sau Academiilor de Artă, tuturor artiștilor profesioniști din România și străinătate, precum și studenții universităților de artă (la recomandarea cadrelor didactice coordonatoare). 

● Condiții de participare
Artiștii pot propune maximum 2 lucrări care să fie realizate preponderent sau exclusiv din sticlă. Sunt acceptate opere realizate prin toate mijloacele de expresie specifice materialului (sticlă suflată, modelată la cald, fuzionată, termoformată, turnată, presată, pictată cu email (exclus tehnici de pictură la rece), sablată, gravată, șlefuită, prelucrată la lampă, vitraliu, ș.a. 
- greutatea unei piese nu trebuie să depășească 25 kg, iar dimensiunile maxime pentru instalații, vitralii sau lucrări parietale să nu fie mai mari de 1,5 mp.
- sunt acceptate lucrări parietale sau tridimensionale, numai dacă acestea se încadrează în condițiile de participare; 
În cazul lucrărilor sau instalațiilor complexe, compuse din multe elemente, autorii sunt rugați să fie prezenți la sală pentru a monta și demonta personal lucrarea. 

●  Selecția lucrărilor
Selecția lucrărilor va fi realizată de un juriu specializat și va avea loc în perioada 28 MARTIE – 02 APRILIE 2026. Rezultatele vor fi comunicate prin email în data de 3 APRILIE 2026. 
              Pentru înscriere, artiștii vor completa formularul unic de aplicație: https://forms.gle/88hogqBUJAaXQsFs9
1. Imagini ale lucrărilor  format jpg. rezoluție 300 dpi cu dimensiunea maximă de 10 MB. Imaginile trebuie să fie calitative, cu fundal neutru, pentru a putea fi folosite în catalog!
2. Formularul de participare completat ce va cuprinde detaliile lucrării și scurtă biografie a artistului.
(Informațiile din formularul de înscriere vor fi publicate în catalog așa cum au fost redactate de autor). 
3. Copie după dovada plații COTIZAȚIEI pe anul 2026 (pentru membrii UAP)

Termenul limită pentru depunerea aplicațiilor este 27 MARTIE 2026 ora 23.59, cu mențiunea  SALONUL INTERNAȚIONAL AL STICLEI  (Aplicațiile trimise după această dată nu se vor mai lua în considerare)

Artiștii selectați vor plăti o contribuție de 150 lei  pentru realizarea acestui proiect în contul UAP din Romania:  RO83BACX0000003005108002 deschis la Banca Uni Credit Tiriac cu mențiunea SALONUL INTERNAȚIONAL AL STICLEI  . Artiștii din București, pot depune contribuția o data cu predarea lucrării/ lucrărilor la Galeria Orizont. Artiștii filialelor din tara pot pune contribuția in coletul cu lucrări. Plata taxei se face DOAR în cazul în care lucrarea a fost selectată!!! Vă rugăm să nu achitați această taxă atunci când trimiteți propunerea!!!
Studenții participanți sunt scutiți de la plata taxei de participare!

●  Transportul lucrărilor
Coletele vor fi trimise prin curier rapid  (cu adresa menționată pe cutie pentru retur)  la următoarea adresă:
Destinatar: Ioana Stelea 
Adresa: Universitatea Națională de Arte din București  – Calea Griviței nr. 28, Sector 1, București 010733
Tel: 0761817869
Coletele trebuie expediate în așa fel încât sa ajungă la destinatar în intervalul 20 si 25 APRILIE 2026!
Artiștii din București pot aduce lucrările direct la Galeria Orizont (b-dul Nicolae Bălcescu 23 A), în zilele de  marți și miercuri  (27 si 28 APRILIE 2026) orele 15.00 – 19.00.
Artiștii care trimit lucrările prin curier trebuie să se asigure ca acestea sunt ambalate în mod corespunzător, pentru a se evita deteriorarea acestora în timpul transportului.  
Organizatorii nu își asumă responsabilitatea pentru deteriorarea sau pierderea lucrărilor în timpul transportului; Artiștii își pot asigura lucrările în mod individual.
 
● Returnarea lucrărilor 
Recuperarea lucrărilor de la Galeria Orizont de către artiștii din București, se va face în data de 24 MAI 2026.
              Coletele artiștilor filialelor  din teritoriu se vor expedia (retur) în maximum 30 zile de la finalizarea expoziției. 
Artiștii din teritoriu sau din străinătate vor suporta plata expediției (tur/retur) a coletelor.

●  Desfășurarea expoziției
Vernisajul expoziției va avea loc JOI, 30 APRILIE 2026, ora 18.00, la Galeria Orizont.
 Pentru ediția 2026 vor fi decernate 2 premii:
Premiul Salonului Internațional al Sticlei 2026
Premiul pentru Debut

Juriul care va desemna premianții va fi format din artiști profesioniști din țară și străinătate și va fi anunțat ulterior.  


Pentru mai multe informații ne puteți contacta la adresa de email salonulsticlei35@gmail.com
Mulțumiri pentru participare!
